**LIDL SRBIJA: CENE IDU DOLE ZA REDOVAN ASORTIMAN**

**Čuvajući budžet građana i ispunjavajući obećanje najboljeg odnosa cene i kvaliteta, kompanija Lidl Srbija će tokom celog novembra u svim svojim prodavnicama sniziti cene za više od 50 artikala iz redovnog asortimana. Cene za oko dvadeset proizvoda iz segmenta kućne hemije i kozmetike od danas su i trajno snižene.**

Od danas pa sve do 30. novembra Lidl će niže cene imati za više od 50 artikala iz stalne ponude, a koji su deo različitih segmenata asortimana, čime je potrošačima omogućena svakodnevna kupovina po još povoljnijim uslovima. Među proizvodima koji su od danas sniženi nalaze se domaća kafa, pirinač, toalet papir, grčki jogurt, nekoliko vrsta sireva, ajvar, deterdženti i omekšivači, i mnogi drugi artikli.

Svesna značaja upravljanja finansijama i odgovornog postupanja prema kućnim budžetima građana, kompanija Lidl Srbija odlučila je da i pored izuzetno povoljnih redovnih cena, do kraja godine dodatnim spuštanjem cena artikala iz redovnog asortimana još jednom održi obećanje dato potrošačima u Srbiji, te kao i do sada, kupcima ponudi  najpovoljniju potrošačku korpu uporednog kvaliteta.

„*Naše poslovanje je usmereno na dugoročno poverenje koje gradimo s potrošačima, a ne na kratkoročnu zaradu, zato ovim smanjenjem cena želimo da još jednom potrošačima kažemo da smo tu i da smo kontinuirano posvećeni tome da im ponudimo sve što smo prilikom dolaska na tržište obećali*“, kaže **Marija Kojčić**, rukovodilac korporativnih komunikacija Lidla Srbija.

Aktivnosti spuštanja cena u Lidlu planirane su i za decembar, kada će u svim prodavnicama biti snižena druga grupa proizvoda u odnosu na aktuelni novembar.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)